Argonui

Argonui er en fiktiv person fra J.R.R. Tolkiens litterære verden. Han var den trettende høvding over Dúnedain.

Han ble født i 2757 i tredje tideverv, og ble høvding da hans far Arathorn I, ble drept av ulver i 2848. I hans regjeringstid infiltrerte Gandalv festningen Dol Guldur for andre gang i 2850, og oppdaget at Åndemaneren var Sauron. Men det ville ta nesten et århundre før Det hvite råd jaget Mørkets herre ut av hans festning i Myrkskog. 

Også i Argonui sin regjeringstid ble hobbiten Bilbo Lommelun født i 2890. I 2911 begynte Den grusomme vinter, hvor Brennvina ble frosset, og noen orker og ville ulver krysset elva og angrep hobbittene i Hobsyssel. Argonui døde i 2912, muligens som følge av Den grusomme vinter, og ble etterfulgt av sønnen Arador.

Navnet til Argonui er fra Sindarin, og betyr enten "tapper konge" eller "kommanderende konge".
Litteratur
Tolkiens verden